A4-0189/95

Ψήφισμα σχετικά με την απάντηση της Επιτροπής στο αίτημα του Κοινοβουλίου για ενημέρωση όσον αφορά τις δραστηριότητες των εκτελεστικών επιτροπών το 1994 (σύμφωνα με την απόφαση στα πλαίσια των ψηφισμάτων του Κοινοβουλίου για τον προϋπολογισμό της 27ης Οκτωβρίου 1994 και 15ης Δεκεμβρίου 1994 για την τοποθέτηση κεφαλαίων στο αποθεματικό)

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- λαμβάνοντας υπόψη την απόφασή του της 15 Δεκεμβρίου 1994 σχετικά με τον προϋπολογισμό του 1995 και τα σχετικά ψηφίσματά του ((EE C 323 της 21.11.1994, σελ. 125 και ΕΕ C 18 της 23.01.1995, σελ. 145)),

- λαμβάνοντας υπόψη το modus vivendi που απετέλεσε αντικείμενο διαπραγμάτευσης μεταξύ του Κοινοβουλίου, του Συμβουλίου των Υπουργών και της Επιτροπής για τον καθορισμό ενός μηχανισμού μεταφοράς πληροφοριών στο Κοινοβούλιο σχετικά με τις δραστηριότητες εκτελεστικών επιτροπών που συνιστώνται βάσει νομοθεσίας σύμφωνα με τη διαδικασία συναπόφασης ((EE C 043 της 20.02.1995, σελ. 40)),

- λαμβάνοντας υπόψη τα ψηφίσματά του της 23ης Οκτωβρίου 1986 για την απόφαση της διαβούλευσης του Ευρωπαϊκού Κοινοβουλίου επί της πρότασης της Επιτροπής των Ευρωπαϊκών Κοινοτήτων προς το Συμβούλιο για ένα κανονισμό προς καθορισμό των όρων που ισχύουν για την άσκηση των εκτελεστικών εξουσιών που δόθηκαν στην Επιτροπή ((ΕΕ C 297 της 24.11.1986, σελ. 94)), της 16ης Δεκεμβρίου 1993 επί θεμάτων επιτροπολογίας μετά τη θέση σε ισχύ της Συνθήκης για την Ευρωπαϊκή Ένωση ((ΕΕ C 20 της 24.01.1994, σελ. 176)) και της 18ης Ιανουαρίου 1995 επί αποφάσεως του Ευρωπαϊκού Κοινοβουλίου, του Συμβουλίου και της Επιτροπής σχετικά με τις λεπτομερείς διατάξεις που διέπουν την άσκηση του δικαιώματος πληροφόρησης και ένα modus vivendi μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τις λεπτομερείς διατάξεις που διέπουν την άσκηση του δικαιώματος πληροφόρησης και ένα modus vivendi μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα μέτρα εφαρμογής για πράξεις που εγκρίθηκαν σύμφωνα με τη διαδικασία του άρθρου 189Β της Συνθήκης ΕΚ

((ΕΕ C 43 της 20.02.1995, σελ. 37))- λαμβάνοντας υπόψη τη μελέτη του STOA για την επιτροπολογία στον τομέα της επιστήμης και της τεχνολογίας,

- λαμβάνοντας υπόψη τη Συνθήκη περί Ιδρύσεως της Ευρωπαϊκής Κοινότητας και ειδικότερα τα άρθρα 145, 153, 155, 203 και 205, καθώς και τη Συνθήκη για την Ευρωπαϊκή Ένωση

- λαμβάνοντας υπόψη την έκθεση της Επιτροπής Προϋπολογισμών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Νομικών Θεμάτων και Δικαιωμάτων των Πολιτών, της Επιτροπής Κοινωνικών Υποθέσεων και Απασχόλησης, της Επιτροπής Περιφερειακής Πολιτικής, της Επιτροπής Πολιτισμού, Νεότητας, Παιδείας και Μέσων Ενημέρωσης, της Επιτροπής Ανάπτυξης και Συνεργασίας, της Επιτροπής Θεσμικών Θεμάτων και της Επιτροπής Αλιείας (A4-0189/95),

Α. έχοντας υπόψη ότι οι νομοθετικές και/ή δημοσιονομικές αρμοδιότητες του Ευρωπαϊκού Κοινοβουλίου είναι δυνατόν να παραβιαστούν, όταν το Συμβούλιο και η Επιτροπή λαμβάνουν αποφάσεις δημοσιονομικής και/ή νομοθετικής φύσεως μέσω της διαδικασίας της Επιτροπολογίας,

Β. έχοντας υπόψη ωστόσο ότι η Επιτροπή πρέπει να παροτρυνθεί να εκτελεί ορθώς τις αποφάσεις για τον προϋπολογισμό της αρμόδιας για τον προϋπολογισμό αρχής και τις νομοθετικές αποφάσεις της νομοθετικής αρχής, άνευ ανεπίτρεπτης παρέμβασης,

Γ. έχοντας υπόψη ότι για την αποφυγή τέτοιων καταχρήσεων απαιτείται πλήρης διαφάνεια σε θέματα προϋπολογισμού και σε θέματα με νομοθετικές συνέπειες στα πλαίσια των διαδικασιών επιτροπολογίας,

1. επικροτεί την ταχεία απάντηση της Επιτροπής στο αίτημα του Κοινοβουλίου για την παροχή πληροφοριών για τις δραστηριότητες των επιτροπών που χρηματοδοτούνται από τα κονδύλια Α-2510 και Α-2511 του Προϋπολογισμού της Ένωσης[semigr ]

2. σημειώνει την διαφορά ποιότητας των υποβληθέντων στοιχείων για αποφάσεις και γνωμοδοτήσεις των διαφόρων επιτροπών και ότι επομένως πολλά από τα στοιχεία αυτά δεν έχουν ενημερωτική αξία για τρίτους[semigr ]

3. σημειώνει ότι η εσωτερική πληροφόρηση εντός της Επιτροπής σχετικά με τις δραστηριότητες των εν λόγω επιτροπών φαίνεται ότι είναι μερική και μη επικεντρωμένη και ότι επομένως η Επιτροπή δεν είναι σε θέση να επιβλέπει τις δραστηριότητες των εν λόγω επιτροπών κατά συνεπή τρόπο[semigr ]

4. δεν έχει πεισθεί ότι όλες οι υπηρεσίες της Επιτροπής μεταχειρίστηκαν τη «Συμφωνία Plumb-Delors» με τον ίδιο τρόπο[semigr ]

5. θεωρεί ότι η ασυνέπεια και έλλειψη επίβλεψης θέτει υπό αμφισβήτηση την απαιτούμενη διαφάνεια όσον αφορά την άσκηση των εκτελεστικών καθηκόντων της Επιτροπής[semigr ]

6. ζητεί από την Επιτροπή να βελτιώσει τις εσωτερικές της διαδικασίες στον τομέα αυτό, να θεσπίσει κατευθυντήριες γραμμές για όλες τις εκτελεστικές επιτροπές, συμπεριλαμβανομένων αυτών που δεν χρηματοδοτούνται από τα κονδύλια Α-2510 και Α-2511, ώστε να είναι σαφείς όχι μόνο οι ημερομηνίες των συνεδριάσεων και το περιεχόμενο των παρεχομένων γνωμών, αλλά και να αναφέρεται η αναλυτική ψηφοφορία και η απόφαση της Επιτροπής, όταν αποκλίνει απο τις δοθείσες γνώμες[semigr ]

7. επιβεβαιώνει ότι η Επιτροπή πρέπει να συνεχίσει να υποβάλει στο Κοινοβούλιο κατά την Ετήσια Έκθεση Δραστηριοτήτων και τη διαδικασία του προϋπολογισμού σχετικές λεπτομέρειες για τις δραστηριότητες των επιτροπών αυτών[semigr ]

8. συνιστά να θεσπιστεί χρονοδιάγραμμα στο τέλος του οποίου όλες οι εκτελεστικές επιτροπές που έχουν συσταθεί σύμφωνα με τη νομοθεσία της Ένωσης θα συνεδριάζουν δημοσίως, εκτός αν ληφθεί ειδικά αιτιολογημένη απόφαση για το αντίθετο και δημοσιευθεί εγκαίρως και να δημοσιεύονται οι ημερομηνίες και τόποι των εν λόγω συνεδριάσεων εγκαίρως, ώστε να μπορούν να τις παρακολουθήσουν όσοι επιθυμούν[semigr ]

9. συνιστά επίσης όπως τα μέλη των επιτροπών αυτών καταχωρούν τα συμφέροντά τους σε δημόσια βιβλία που θα ενημερώνονται τακτικά[semigr ]

10. υποστηρίζει την προσθήκη στην παράγραφο περί επιτροπολογίας περί συστάσεως των επιτροπών στην προτεινόμενη νομοθεσία με το εξής περιεχόμενο:

«Η επιτροπή συνεδριάζει κατά κανόνα δημοσίως, εκτός εάν έχει ληφθεί δεόντως αιτιολογημένη απόφαση περί του αντιθέτου και έχει δημοσιευθεί εγκαίρως. Δημοσιεύει την ημερήσια διάταξη δύο εβδομάδες πριν από τη συνεδρίαση. Δημοσιεύει τα πρακτικά των συνεδριάσεών της. Η επιτροπή θα καταρτίσει δημόσιο βιβλίο δηλώσεως συμφερόντων των μελών της»[semigr ]

11. ζητεί να παρέχονται παρόμοιες πληροφορίες για τις επιτροπές που δεν χρηματοδοτούνται από τα κονδύλια Α-2510 και 2511, κυρίως τις επιτροπές του ερευνητικού τομέα[semigr ]

12. εν τω μεταξύ ζητεί τη γενίκευση των αρχών του modus vivendi για όλες τις νομοθετικές διαδικασίες και τη διαβίβαση των πληροφοριών εγκαίρως χωρίς εξαίρεση. Προς το σκοπό αυτό προτείνει την εγγραφή στο αποθεματικό του προϋπολογισμού για το 1996 των προβλεπομένων για τις δραστηριότητες των επιτροπών κεφαλαίων[semigr ] ζητεί από την Επιτροπή να παράσχει πληροφορίες για τη δραστηριότητα των επιτροπών πριν από την εξέταση της αίτησης μεταφοράς[semigr ]

13. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις και τα κοινοβούλια των κρατών μελών.